गिरीश भालचंद्र पंचवाडकर

गिरीश भालचंद्र पंचवाडकर (१ जुलै इ.स. १९६० - हयात) हे एक लोकप्रिय हिंदुस्तानी गायक आणि मराठी सुगम संगीत गायक आहेत.

 पूर्वायुष्य 
लहानपणापासून गिरीश यांना गाण्याची आवड होती. त्यांचे  गायनाचे सुरुवातीचे शिक्षण त्यांचे वडील आणि गुरू भालचंद्र हरिभाऊ पंचवाडकर यांच्याकडे झाले.

 सांगीतिक कारकीर्द 
इ.स. १९९४ पासून गायनाचे कार्यक्रम करीत आले आहेत. "पहाटगाणी", "अक्षयगाणी" आणि "शब्दस्वरांचे इंद्रधनुष्य" हे त्यांचे कार्यक्रम विशेष गाजले. सोलापूर मध्ये "दिवाळी पहाट"ची सुरुवात त्यांनी केली. आकाशवाणी सोलापूर येथे त्यांचे गायनाचे अनेक कार्यक्रम झाले. क्षितिज या संस्थेतर्फे सुगम संगीताचे कार्यक्रम करतात. इ.स. २००९ मध्ये राष्ट्रपति भवन, दिल्ली येथे मराठी गायन मैफल करायची संधी त्यांना मिळाली.

 पुरस्कार व सन्मान
 महाराष्ट्र शासन - गुणवान कामगार पुरस्कार
 महाराष्ट्र गुणीजन रत्न कलागौरव
 महापौर गौरव - उत्कृष्ट कलाकार

अतिशय सुंदर अक्षर आणि तितकेच सुंदर गायन यांसाठी ते प्रसिद्ध आहेत. त्यांना अक्षय आणि अदिती पंचवाडकर अशी दोन मुले आहेत.

संदर्भ
 आम्ही विठ्ठलाच्या भजनात न्हालो... 

 राष्ट्रपतिभवनात सोलापूरच्या कलावंतांची अक्षयगाण्यांची रंगली स्वरमैफल!
 'सकाळ'च्या वर्धापनदिनानिमित्त 'अक्षयगाणी' 

वर्ग:मराठी गायक
वर्ग:मराठी नाट्यअभिनेते
वर्ग:हिंदुस्तानी गायक
वर्ग:इ.स. १९६० मधील जन्म
वर्ग:लाल दुवे असणारे लेख